**Sovellusprojekti Moveo, 10. palaveri**

Paikka: Agora, kokoushuone C418.1

Aika: Tiistai 21.5.2019 klo 9:00–10:00

**Läsnä**

Projektiryhmä

Puumala Petra, puheenjohtaja

Moisio Tuomas

Nykänen Visa

Lappalainen Karoliina, sihteeri

Tilaajan edustajat

Lyyra Nelli

Heikinaro-Johansson Pilvikki

Ohjaajat

Saareks Jani

Santanen Jukka-Pekka

**Pöytäkirja**

Laadittu: 21.5.2019

Muokattu: 29.5.2019

**1. Palaverin avaus**

Puumala esitti itseään palaverin puheenjohtajaksi ja Lappalaista sihteeriksi. Ehdotus hyväksyttiin, ja puheenjohtaja Puumala avasi palaverin.

**2. Laillisuus ja päätösvaltaisuus**

Palaveri todettiin lailliseksi ja päätösvaltaiseksi.

**3. Esityslistan hyväksyminen**

Esityslista hyväksyttiin ilman muutoksia.

**4. Edellisen palaverin pöytäkirjan tarkastus**

Edellisen palaverin pöytäkirjaan merkityt päätökset käytiin läpi. Edellisen pöytäkirjan kohdasta 8 puuttui maininta, että projektiryhmä keskustelee, kuka ryhmän jäsenistä jää Moveatis-sovelluksen ylläpitäjäksi ja ylläpidon palkkiosta. Myös kohdasta 9 puuttui toimenpide ”Projektiryhmä miettii, kuka jää Moveatis-sovelluksen ylläpitäjäksi ja ylläpidon palkkiosta.” Pöytäkirjan kohdassa 4 oli sama toimenpide kahteen kertaan, sekä kohdassa 10 oli kirjoitusvirhe.

Nelli Lyyralle ja Pilvikki Heikinaro-Johanssonille sovittujen toimenpiteiden tilat olivat seuraavat:

* Miettivät tekstit etusivulle, analysointityypin valintasivulle ja infosivulle (kesken).
* Käyvät vaatimuslistauksen läpi ja miettivät, sovitaanko toteuttamatta jätetyt vaatimukset jatkokehitykseen (kesken).
* Kirjoittavat projektitodistukset projektin jäsenille (kesken).

Nelli Lyyralle sovittujen toimenpiteiden tilat olivat seuraavat:

* Kirjoittaa ja lähettää projektiryhmälle analysointityypin valintasivun englanninkieliset tekstit (kesken).
* Kirjoittaa ja lähettää projektiryhmälle sovelluksen käyttöohjeet (kesken).

Lappalaiselle sovittiin seuraavat toimenpiteet:

* Korjaa testausraportit (valmis).
* Lähettää projektiorganisaatiolle valmiit testausraportit (valmis).

Projektiryhmälle sovittiin seuraavat toimenpiteet:

* Projektiryhmä muokkaa etusivun tekstiä (kesken).
* Projektiryhmä muokkaa raporttisivun ulkoasua (kesken).
* Projektiryhmä muokkaa yhteenvetosivun pylväskuvaajaa (valmis).
* Projektiryhmä tekee yhteenvetosivun tallennusominaisuuteen kieliasumuutoksia (valmis).
* Projektiryhmä täydentää Lyyran kirjoittamia käyttöohjeita (valmis).
* Projektiryhmä miettii, kuka projektiryhmän jäsenistä osallistuu sovellusprojektia käsittelevään videoon (valmis).
* Projektiryhmän jäsenet täyttävät haastattelun sovellusprojektia käsittelevään artikkeliin (valmis).
* Projektiryhmä lähettää ilmoituksen projektiorganisaation sähköpostilistalle, kun sovellusta voi koekäyttää (valmis).
* Projektiryhmä miettii kuka jää Moveatis-sovelluksen ylläpitäjäksi ja ylläpidon palkkiosta (kesken).

Puumalalle sovittiin seuraavat toimenpiteet:

* Korjaa vaatimusmäärittelyn (valmis).
* Lähettää projektiorganisaatiolle linkin vaatimusmäärittelyyn (valmis).

Santaselle sovittiin seuraavat toimenpiteet:

* Koekäyttää Moveatis-sovellusta (valmis).
* Lähettää Lyyralle projektitodistuksen pohjan (kesken).

**Päätökset:**

* Edellisen palaverin pöytäkirja hyväksyttiin edellä mainituin muutoksin.

**5. Tilakatsaus**

Lappalainen esitteli tilakatsauksessa projektin tilaa, edellisen tilakatsauksen jälkeen tehtyjä toimenpiteitä, tulevia toimenpiteitä ja projektin ajankäytön jakautumista.

Projektiryhmä oli viimeistellyt sovelluksen toiminnallisuutta ja ulkoasua. Projektiryhmä oli kirjoittanut projektiraporttia, vaatimusmäärittelyä ja sovellusraporttia. Myös testausraportit oli korjattu ja hyväksytty.

Tulevat toimenpiteet koskevat projektiraportin kirjoituksen jatkamista, vaatimusmäärittelyn ja sovellusraportin viimeistelyä, kehitys- ja tuotantoympäristön asennusohjeiden kirjoittamista sekä käyttöohjeiden täydennystä. Projektiryhmä aloittaa myös projektikansioiden kokoamisen.

**6. Sovelluksen loppukatselmointi**

Santanen, Lyyra ja Heikinaro-Johansson olivat koekäyttäneet sovellusta, joten sovellusta ei käyty läpi tarkemmin.

Santanen antoi projektiryhmälle aikaisemmin viikolla palautetta sovellusta, jonka mukaan projektiryhmä korjaa sovellusta. Kun projektiryhmä on korjannut sovelluksen ja julkaissut uusimman version sovelluksesta, projektiryhmä julkaisee sovelluksen koko projektiorganisaatiolle koekäytettäväksi.

Lyyra koekäyttää sovellusta ja antaa sovelluksesta korjausehdotuksia projektiryhmälle.

Santanen antoi etusivun ja analysointityypin valintasivun teksteihin sekä käyttöohjeisiin korjausehdotuksia. Projektiryhmä korjaa tekstit Santasen ohjeiden mukaan.

**7. Projektin päättymiseen liittyvät asiat**

Projektiryhmä yrittää muokata sovellusraportin ja vaatimusmäärittelyn hyväksyttävään muotoon seuraavaan palaveriin. Projektiraportin voi hyväksyttää sitten, kun projekti on saatu päätökseen.

Projektikansioiden hyväksymiseen riittää Santasen hyväksyntä, eikä erillistä hyväksyntää tarvitse tilaajan edustajilta. Projektikansioon lisätään vain ne lähdekoodit, joihin Moveo-projekti on tehnyt muutoksia. Myös CD:n hyväksymiseen riittää Santasen hyväksyntä. Projektiryhmä koepolttaa Santaselle CD:n ennen projektin loppua, jonka jälkeen Santanen antaa luvan muiden CD-levyjen polttamiseen.

Projektiorganisaatiolla ei ole salassa pidettäviä asioita, joita ei saisi näkyä esimerkiksi sähköpostiarkistossa. Projektiryhmä muokkaa Githubin salasanan ennen projektin päättymistä, sekä Githubin README-tiedoston.

Saareks antaa korjausehdotukset projektiryhmän lähdekoodista, ja lähettää ne projektiryhmälle osissa.

Projektiryhmän S-verkkolevy pysyy toiminnassa muutaman kuukauden projektin päätyttyä, joten projektiryhmän tulee siirtää tärkeät tiedostot joko projektin WWW-sivulle tai muualle talteen. Santanen kehotti tallentamaan CD:lle ja tulostamaan kansioon vaatimusmäärittelyn alkukevään version, sekä lopullisen hyväksytyn version.

**Päätökset:**

* Projektikansiot ja CD:t hyväksyy vastaava ohjaaja.
* Projektikansioon lisätään ne lähdekoodit, johon Moveo-projekti on tehnyt muutoksia.

**8. Muut esille tulevat asiat**

Projektiorganisaatiolla ei ollut muita esille tulevia asioita.

**9. Läsnäolijoille sovitut toimenpiteet**

Nelli Lyyralle ja Pilvikki Heikinaro-Johanssonille sovittiin seuraavat toimenpiteet:

* Miettivät tekstit etusivulle, analysointityypin valintasivulle ja infosivulle.
* Käyvät vaatimuslistauksen läpi ja miettivät, sovitaanko toteuttamatta jätetyt vaatimukset jatkokehitykseen.
* Kirjoittavat projektitodistukset projektin jäsenille.

Nelli Lyyralle sovittiin seuraavat toimenpiteet:

* Kirjoittaa ja lähettää projektiryhmälle analysointityypin valintasivun englanninkieliset tekstit.
* Kirjoittaa ja lähettää projektiryhmälle sovelluksen käyttöohjeet.
* Koekäyttää sovellusta ja antaa korjausehdotuksia projektiryhmälle.
* Selvittää projektin laskutustiedot.
* Varaa seuraavaan palaveriin neuvotteluhuoneen.

Projektiryhmälle sovittiin seuraavat toimenpiteet:

* Projektiryhmä muokkaa etusivun tekstiä.
* Projektiryhmä muokkaa raporttisivun ulkoasua.
* Projektiryhmä miettii, kuka jää Moveatis-sovelluksen ylläpitäjäksi, ja ylläpidon palkkiosta.
* Projektiryhmä korjaa sovellusta Santasen antamien korjausehdotusten mukaisesti.
* Projektiryhmä julkaisee korjausten jälkeen sovelluksen uusimman version projektiorganisaatiolle.
* Projektiryhmä korjaa etusivun, analysointityypin valintasivun ja käyttöohjeen tekstit Santasen ohjeiden mukaan.
* Projektiryhmä muokkaa sovellusraporttia Santasen ohjeiden mukaan.
* Projektiryhmä koepolttaa Santaselle projektin CD:n.
* Projektiryhmä muokkaa Githubin salasanan.
* Projektiryhmä muokkaa Githubin README-tiedoston.
* Projektiryhmän siirtää tiedostot S-verkkolevyltä projektin WWW-sivulle tai muualle talteen.

Lappalaiselle sovittiin seuraavat toimenpiteet:

* Muokkaa projektiraportin Santasen ohjeiden mukaan.

Puumalalle sovittiin seuraavat toimenpiteet:

* Muokkaa vaatimusmäärittelyn Santasen ohjeiden mukaan.

Santaselle sovittiin seuraavat toimenpiteet:

* Lähettää Lyyralle projektitodistuksen pohjan.
* Ilmoittaa Moveo-projektin töistä Moveatis-ryhmän jäsenille.

Saareksille sovittiin seuraavat toimenpiteet:

* Antaa korjausehdotukset projektiryhmän lähdekoodista.

**10. Seuraavan palaverin aika ja paikka**

Seuraava palaveri sovittiin tiistaille 28.5.2019 klo 14:15. Lyyra varaa neuvotteluhuoneen palaveriin.

**11. Kokouksen päättäminen**

Puheenjohtaja päätti palaverin.

**Käsitellyt ja jaetut materiaalit**

* Tilakatsaus käytiin läpi valkokankaalta.
* Käyttöliittymänäkymät käytiin läpi valkokankaalta.